നാലാങ്കൽ കൃഷ്ണപിള്ള

കവി എന്ന നിലയിലും ക്ഷേത്രചരിത്രകാരൻ എന്ന നിലയിലും പ്രശസ്തനായ മലയാള സാഹിത്യകാരനാണ്  നാലാങ്കൽ‌ കൃഷ്ണപിള്ള (1910- 1991)

ജീവിതരേഖ
കോട്ടയത്തെ ഒളശ്ശയിൽ 1910 സെപ്റ്റംബർ 15-ന് ചിങ്ങമാസത്തിൽ തിരുവോണം നാളിൽ ജനനം. അച്ഛൻ‌ അറയ്ക്കൽ കേശവപിള്ള, അമ്മ നാലാങ്കൽ‌ ജാനകിക്കുട്ടിയമ്മ. ഒളശ്ശയിലും കോട്ടയത്തുമായി സ്കൂൾ‌ വിദ്യാഭ്യാസം. തിരുവനന്തപുരം ആർട്ട്സ് കോളേജ് ട്രെയിനിംങ് കോളേജ് എന്നിവിടങ്ങളീൽ‌ നിന്നും പ്രശസ്തമായ നിലയിൽ‌ സ്വർ‌ണ്ണമെഡലോടെ എം. എ ,എൽ.ടി ബിരുദങ്ങൾ‌. അദ്ധ്യാപകനായി ജോലിയിൽ പ്രവേശിച്ച അദ്ദേഹം റീജിയണൽ‌ ഡെപ്യൂട്ടി ഡയറക്ടറായാണ്‌ ജോലിയിൽ‌ നിന്നും വിരമിച്ചത്. ഏറെക്കാലം പ്രമേഹബാധിതനായിരുന്ന അദ്ദേഹം പ്രമേഹാനുബന്ധപ്രശ്നങ്ങളെത്തുടർന്ന് 1991 ജൂലൈ 2-ന് 81-ആം വയസ്സിൽ അന്തരിച്ചു. 

ഭാഷാ ഭഗവതിയുടെ നെറ്റിത്തടത്തിലെ സിന്ദൂരക്കുറിപ്പെന്ന് വെണ്ണിക്കുളം പ്രശംസിച്ചവയാണ് നാലാങ്കലിന്റെ ഭാവഗീതങ്ങൾ.http://malayalam.webdunia.com/miscellaneous/literature/remembrance/0709/15/1070915067_1.htm 
കൃതികൾ‌
കൃഷ്ണതുളസി
ഡിസംബറിലെ മഞ്ഞുതുള്ളികൾ‌
രാഗതരംഗം
ശോകമുദ്ര
വസന്തകാന്തി
രത്നകങ്കണം
ആമ്പൽ‌പൊയ്ക
പൂക്കൂട
പ്രിയദർ‌ശിനി
സൗഗന്ധികം
കസ്തൂരി 
സിന്ദൂരരേഖ
ഉദയഗിരി ചുവന്നു 
മഹാക്ഷേത്രങ്ങൾ‌ക്കു മുന്നിൽ (ക്ഷേത്രചരിത്രം)
സർദാർ‌ പട്ടേൽ‌, ജവഹർ‌ലാൽ നെഹ്രു, സ്റ്റാലിൻ‌ ( ജീവചരിത്രങ്ങൾ‌)

പുരസ്കാരങ്ങൾ‌
ഓടക്കുഴൽ‌ അവാർ‌ഡ് (കൃഷ്ണതുളസി - 1976)
കേരള സാഹിത്യ അക്കാദമി അവാർ‌ഡ് ( ഡിസംബറിലെ മഞ്ഞുതുള്ളീകൾ‌ -1980)http://www.keralasahityaakademi.org/ml_aw2.htm
മഹാക്ഷേത്രങ്ങൾ‌ക്കുമുന്നിൽ‌' എന്ന കൃതിയ്ക്ക് തിരുവിതാകൂർ‌ദേവസ്വം ബോർ‌ഡിന്റെ വിശേഷപുരസ്കാരം
അവലംബം

വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഓടക്കുഴൽ പുരസ്കാരജേതാക്കൾ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:1910-ൽ ജനിച്ചവർ
വർഗ്ഗം:1991-ൽ മരിച്ചവർ
വർഗ്ഗം:സെപ്റ്റംബർ 15-ന് ജനിച്ചവർ
വർഗ്ഗം:ജൂലൈ 2-ന് മരിച്ചവർ